ટ્રિપૉસો એ હાથવગી પ્રવાસ માર્ગદર્શિકા ઍપ છે જે ‘ગાઇડ’ના રાજુ ગાઇડની જેમ ભારતીય શહેરોમાં પ્રવાસમાં શું કરવું અને શું જોવું તેની સલાહ પણ આપશે. તમારે પ્રવાસને લગતાં ભારે ભારે પુસ્તકો સાથે લઈ જવાની જરૂર નથી. ટ્રિપૉસોની વપરાશકારની રૂચિ મુજબની ઍપ પ્રવાસીની તમામ પ્રાથમિક પૃચ્છાના જવાબ આપે છે; જેમ કે ક્યાં ખાવું, ક્યાં રોકાવું, ક્યાં આરામ કરવો, શું ખરીદવું, શું જમવું…વગેરે. આ ઍપ ઑનલાઇન કામ કરે છે. તે ભારતીય શહેરોનો નકશો અને હવામાન વિગતો પણ આપે છે.